190. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ,  ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α3/28010/2345 της 6-29 Μαϊ. 2008 (ΦΕΚ Β 992) Ρύθμιση θεμάτων σχετικών με τον χαρακτηρισμό μηχανοκίνητων οχημάτων ως αυτοκινήτων ή μηχανημάτων έργου και την κατάταξη των οχημάτων ειδικής χρήσης. Έχοντας υπόψη: 1. Το άρθρο 84 παρ. 4 και 2 του νόμου 2696/1999 (ΦΕΚ Α΄ 57) «Κύρωση Κώδικα Οδικής Κυκλοφορίας», όπως ισχύει 2. Την υπ’ αριθμ. Δ13ε/0/232/1992 απόφαση των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών (ΦΕΚ Β΄ 119) «Ρύθμιση θεμάτων σχετικών με την κατάταξη μηχανοκίνητων οχημάτων»  3. Την ανάγκη να καταταγούν τα μηχανοκίνητα οχήματα ειδικής χρήσης, τα οποία δεν είναι δυνατό να χαρακτηριστούν ως αυτοκίνητα ή μηχανήματα έργου, σε ειδική κατηγορία και να καθοριστεί το περιεχόμενο της ειδικής χρήσης τους, καθώς και κάθε λεπτομέρεια σχετικά με τους όρους, προϋποθέσεις και διαδικασία χορήγησης έγκρισης στα μηχανήματα αυτά  4. Τη διάταξη του άρθρου 90 του Κώδικα της Νομοθεσίας για την Κυβέρνηση και τα Κυβερνητικά Όργανα που κυρώθηκε με το άρθρο πρώτο του Προεδρικού Διατάγματος 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (ΦΕΚ Α΄ 98)  5. Την υπ’ αριθμ. 42362/Υ252/28.9.2007 απόφαση του Πρωθυπουργού και του Υπουργού Οικονομίας και Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών» (ΦΕΚ Β 1948)  6. ‘Ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1  Συγκρότηση μόνιμης επιτροπής Συγκροτούμε μόνιμη επιτροπή αποτελούμενη από: 1. Τον Προϊστάμενο του Τμήματος Φορολογίας Αυτοκινήτων κλπ Προϊόντων της Διεύθυνσης Ειδικών Φόρων Κατανάλωσης του Υπουργείου Οικονομίας και Οικονομικών 2. Τον Διευθυντή της Δ13 Διεύθυνσης του Υπουργείου Περιβάλλοντος, Χωροταξίας και Δημοσίων Έργων 3. Τον Διευθυντή της Διεύθυνσης Εμπορευματικών Μεταφορών του Υπουργείου Μεταφορών και Επικοινωνιών 4. Τον Διευθυντή της Διεύθυνσης Τεχνολογίας Οχημάτων του Υπουργείου Μεταφορών και Επικοινωνιών και 5. Τον Προϊστάμενο του Τμήματος Έγκρισης Τύπου της Διεύθυνσης Τεχνολογίας Οχημάτων του Υπουργείου Μεταφορών και Επικοινωνιών, οι οποίοι σε περίπτωση κωλύματος θα αναπληρώνονται από τους νόμιμους αναπληρωτές τους. Πρόεδρος της επιτροπής ορίζεται ο Διευθυντής της Διεύθυνσης Εμπορευματικών Μεταφορών του Υπουργείου Μεταφορών και Επικοινωνιών. Άρθρο 2 Η επιτροπή συγκαλείται με έγγραφη πρόσκληση του Προέδρου της.  Η επιτροπή μπορεί, εφ’ όσον το κρίνει αναγκαίο, να καλεί τα ενδιαφερόμενα καθώς και τα άμεσα επηρεαζόμενα μέρη να διατυπώσουν εντός προθεσμίας τις απόψεις τους είτε με υποβολή υπομνήματος προς την επιτροπή είτε προφορικώς σε ειδική ακρόαση σχετικά με ορισμένο εξεταζόμενο ζήτημα Η πρόσκληση για υποβολή απόψεων από τα ενδιαφερόμενα μέρη θα απευθύνεται προς τις επαγγελματικές οργανώσεις που δραστηριοποιούνται στον συγκεκριμένο τομέα.  (Μετά τη σελ. 262,96578) Σελ. 262,96579 Τεύχος -Σελ.  Κώδικας Οδικής Κυκλοφορίας 21.Ε.ι.189-190 Άρθρο 3  Έργο της μόνιμης επιτροπής είναι (α) η γνωμοδότηση για την κατάταξη οχημάτων, των οποίων ο χαρακτηρισμός ήθελε αμφισβητηθεί στο μέλλον από τις αρμόδιες υπηρεσίες, ως αυτοκινήτων ή μηχανημάτων έργου, (β) η γνωμοδότηση για την κατάταξη των οχημάτων ειδικής χρήσης σε ειδική κατηγορία, εφ΄ όσον δεν είναι δυνατή η κατάταξή τους ως αυτοκινήτων ή μηχανημάτων έργου Άρθρο 4  Εξουσιοδοτούμε τον Γενικό Γραμματέα της Γενικής Γραμματείας Φορολογικών και Τελωνειακών Θεμάτων, τον Γενικό Γραμματέα της Γενικής Γραμματείας Δημοσίων Έργων του Υ.ΠΕ.ΧΩ.Δ.Ε. και τον Γενικό Γραμματέα του Υπουργείου Μεταφορών και Επικοινωνιών όπως, με κοινές αποφάσεις τους, σύμφωνα με το άρθρο 84 παρ. 4 του ν. 2696/1999 όπως ισχύει,  (α) κατατάσσουν τα μηχανοκίνητα οχήματα αμφισβητούμενου χαρακτήρα ως αυτοκίνητα ή ως μηχανήματα έργου με τη σύμφωνη γνωμοδότηση της μόνιμης επιτροπής του άρθρου 1 (β) κατατάσσουν τα οχήματα ειδικής χρήσης των οποίων δεν είναι δυνατή η κατάταξη ως αυτοκινήτων ή μηχανημάτων έργου, σε ειδική κατηγορία, με τη σύμφωνη γνωμοδότηση της μόνιμης επιτροπής του άρθρου 1 (3) καθορίζουν το περιεχόμενο της ειδικής χρήσης των οχημάτων αυτών καθώς και κάθε λεπτομέρεια σχετικά με τους όρους, τις προϋποθέσεις και τη διαδικασία χορήγησης έγκρισης τύπου στα οχήματα αυτά.  Άρθρο 5 Τα άρθρα ΙΙ και ΙΙΙ της υπ’ αριθμ. Δ13/0/232/1992 απόφασης των Υπουργών Περιβάλλοντος Χωροταξίας και Δημοσίων Έργων και Μεταφορών και Επικοινωνιών (ΦΕΚ Β΄ 119) καταργούνται. Άρθρο 6 Η ισχύς της παρούσας αρχίζει από την ημερομηνία δημοσίευσης στην Εφημερίδα της Κυβερνήσεως. Σελ. 262,96580 Τεύχος -Σελ.  